පැරිස් නුවර ජාත්‍යන්තර බෞද්ධ මධ්‍යස්ථානයේදී ප්‍රංශයේ ප්‍රධාන සංඝ නායක පරවාහැර චන්දරතන නාහිමියෝ ආශිර්වාද පුජාවක් පවත්වා ආනන්ද හිමියන්ට දිගාසිරි පැතුහ. එහිදී අනුශාසනාවක් පවත්වමින් ලොව පුරා උගතුන් ගේ නොමද ඇගයීමට පත්ව ඉන්නා ආනන්ද හිමියන් ලාංකික භික්ෂුන් වහන්සේලාට ගෞරවයක් ලබාදෙන බව සඳහන් කළහ.  පැරිස් නුවර ජේතවන විහාරාධිපති ප්‍රංශයේ අධිකරණ සංඝ නායක මුරුන්ගස්යායේ ඤාණිස්සර නාහිමියන් ආනන්ද හිමියන්ගේ ශාසනික සේවය පැහැදිලි කරමින් විශේෂ අනුසාශනාවක්  කළහ.